kardosdrur/scandi-wiki huggingface dataset:
Vagn Loft

Vagn Loft (24. september 1915 i København – 10. maj 1976 i Stengård Sogn, Gladsaxe) var en dansk forenings- og idrætsmand.

Han var søn af overretssagfører Viggo Loft og hustru Ella f. Holst, blev student fra Sortedam Gymnasium 1933 og uddannet i bankvæsen. I ved Sommer-OL 1936 i Berlin var han deltager i det danske landshold i hockey.

Under besættelsen gjorde Vagn Loft tjeneste ved Den Danske Brigade i Sverige og ved Special Forces i England, hvor han blev First Lieutenant ved First Parachute Brigade, senere ved King's Royal Rifle Corps. Hjemvendt til Danmark bestod Loft 1. del af juridisk embedseksamen 1945 og deltog atter som hockeyspiller i Sommer-OL 1948 i London.

Dernæst fulgte en række sekretærposter i foreningslivet. Loft blev ansat i Kongelig Dansk Automobil Klub 1947, var redaktør af KDAK's medlemsblad Auto 1948-54 og 1961-63 og var foreningens generalsekretær 1956-63. Samtidig var han direktør for SOS International 1958-62, blev dernæst informationschef ved Carlsberg Bryggerierne 1964, hvilket han var indtil 1972, samt sekretær for Carlsbergs Mindelegat for Brygger J. C. Jacobsen 1965 og for Tuborgfondet fra 1972. Medredaktør af Carlsbergbladet fra 1964. Han var desuden medlem af bestyrelsen for Dansk Automobil Sports Union og formand for dennes sportsudvalg 1952-60, præsident 1962-73 samt formand for Dansk Motorsports Råd 1971.

Loft var derudover medlem af Vanførefondens hovedbestyrelse, af bestyrelsen for Foreningen Nordens Københavnsafdeling, Komitéen for udstillinger i Det danske hus i Paris, Dansk Idræts-Forbunds amatør- og ordensudvalg og Frihedskampens Veteraners præsidium. Han skrev artikler i dagspressen og tidsskrifter om motorpolitiske, motortekniske og trafikale emner.

Loft modtog 1963 den internationale Avon Færdselssikkerheds Pris og bar desuden Kong Christian X's Erindringsmedalje.

Han blev gift 22. maj 1946 med Cynthia Bayman (født 30. juli 1922 i Durban i Sydafrika), datter af møbelarkitekt William Bayman og hustru Florence f. Exley.

Kilder 

 Kraks Blå Bog 1974

Hockeyspillere fra Danmark
Carlsberg
Redaktører fra Danmark
Personer i Kraks Blå Bog (afdøde)
Jurister fra Danmark
Personer fra København
Foreningsformænd fra Danmark
Den Danske Brigade
Danskere i fremmed militær tjeneste
Officerer fra Storbritannien
Danskere i 2. verdenskrig
Deltagere for Danmark ved sommer-OL 1948
Deltagere for Danmark ved sommer-OL 1936
Leif G.W. Persson

Leif Gustav Willy Persson (født 15. marts 1945 i Stockholm) er en svensk forfatter og kriminolog.

Persson var i 1970'erne ansat ved den svensk rigspolitistyrelse, men blev afskediget efter at have lækket oplysninger til journalisten Peter Bratt i den såkaldte Geijer-affære.
Persson har skrevet ni kriminalromaner, blandt andet en trilogi om Palmemordet.
På dansk har han udgivet på forlaget Modtryk.
Han har tre gange modtaget prisen for årets bedste krimi.

Henvisninger 

Krimiforfattere fra Sverige
Personer fra Stockholm
Svensksprogede forfattere fra Sverige
Showgirl Homecoming Live

Showgirl Homecoming Live er et livealbum af den australske sangerinde Kylie Minogue. Det blev indspillet på den anden nat af hendes turne Showgirl: The Homecoming Tour i Sydney, Australien og blev udgivet af Parlophone den 8. januar 2007 i Europa. Albummet nåede nummer syv på UK Albums Chart og blev certificeret sølv.

Sporliste 
CD 1
"Overture – The Showgirl Theme" – 2:44
"Better the Devil You Know" – 3:46
"In Your Eyes" – 3:06
"White Diamond" – 3:33
"On a Night Like This" – 4:30
"Shocked" / "What Do I Have to Do?" / "Spinning Around" – 8:22
"Temple Prequel" – 2:57
"Confide in Me" – 4:26
"Cowboy Style" – 3:29
"Finer Feelings" – 1:25
"Too Far" – 4:33
"Red Blooded Woman" / "Where the Wild Roses Grow" – 4:34
"Slow" – 4:39
"Kids" (feat. Bono) – 6:05

CD 2
"Rainbow Prequel" – 1:10
"Over the Rainbow" – 2:43
"Come into My World" – 3:05
"Chocolate" – 2:45
"I Believe in You" – 3:28
"Dreams" / "When You Wish Upon a Star" – 3:56
"Burning Up" / "Vogue" – 3:21
"The Loco-Motion" – 4:43
"I Should Be So Lucky" / "The Only Way Is Up" – 3:26
"Hand on Your Heart" – 4:19
"Space Prequel" – 1:54
"Can't Get You Out of My Head" – 3:55
"Light Years" / "Turn It into Love" – 8:13
"Especially for You" – 4:28
"Love at First Sight" – 6:35

Eksterne henvisninger 
Showgirl Homecoming Live på Allmusic

Kylie Minogue-livealbum
Livealbum fra 2007
Felicia Day

Kathryn Felicia Day (født 28. juni 1979 i Huntsville, Alabama) er en amerikansk skuespillerinde, som blandt andet har medvirket i Buffy - Vampyrernes Skræk.

Hun har primært medvirket i en række tv-film og tv-serier, herunder den prisbelønnede The Guild, hvor Felicia Day spiller den kvindelige hovedperson Codex. Felicia Day har selv skrevet og produceret tv-serien, der er løst baseret på Days eget liv, som ivrig spiller af computerspil m.v. Serien, der påbegyndte sin femte sæson i 2011, distribueres ikke gennem de traditionelle tv-selskaber, men via internettet, og har bl.a. modtaget flere Streamy Awards, blandt andet for "Best Comedy Web Series". Felicia Day modtog en Streamy Award i 2009 og i 2010 for "Best Female Actor in a Comedy Web Series" for sin rolle i serien.

Felicia Day har bachelorgrader fra University of Texas i violinspil og i matematik.

Udvalgte tv- og internetserier

Udvalgte spil

Noter

Eksterne henvisninger 

 
 

Tv-skuespillere fra USA
Manuskriptforfattere fra USA
Skuespillere fra Alabama
Gigi Ibrahim

Gihan "Gigi" Ibrahim er en egyptisk journalist, blogger og socialistisk aktivist. Hun tilhører en ny generation af borgerjournalister, der dokumenterer begivenheder på sociale medier.

Eksterne henvisninger 

Journalister fra Egypten
Staffordshire

Staffordshire er et amt (county) i den engelske region West Midlands. Staffordshire grænser op til Cheshire, Derbyshire, Leicestershire, Warwickshire, West Midlands, Worcestershire, og Shropshire. Den største by i Staffordshire er Stoke-on-Trent.

I 2009 fandt en amatørarkæolog en stor skat på en mark nær Lichfield i det sydlige Staffordshire. Skatten bestod af angelsaksiske guld- og sølvgenstande

Kildehenvisninger
Staffordshireskatten

Staffordshireskatten (eller Staffordshirefundet) er det største arkæologiske fund af angelsaksiske guld- og sølvarbejder. Fundet skete på en mark ved landsbyen Hammerwich ved Lichfield i Staffordshire i England den 5. juli 2009 og består af omkring 3.500 genstande, der næsten alle er krigs- eller kampredskaber. Genstandene er dateret til det 7. eller 8. århundrede og er fra samme periode som  kongedømmet Mercia. 

Eksperter har fremsat teorier om formålet med deponeringen af de mange genstande og har spekuleret på, om de er kristne eller paganere. Kvaliteten er generelt meget høj, og fundet er bemærkelsesværdigt med den store mængde sværd og hjelme. 

Fundet blev vurderet til £ 3.285.000 og er købt af Birmingham Museum & Art Gallery og Potteries Museum & Art Gallery i England.

Opdagelse 
Fundet blev gjort den 5. juli 2009 af Terry Herbert, der afsøgte et område ved Lichfield med en metaldetektor med tilladelse fra ejeren, Fred Johnson. Efter fem dage havde han fundet mønter til 244 poser og kontaktede myndighederne. En formel udgravning blev nu sat i værk. 

Den 24. september 2009 blev fundet erklæret et skattefund, så det tilhørte staten ("The Crown"), og opdagelsen blev offentliggjort. Det medførte en mediestorm verden over.

Billedgalleri

Noter

Referencer

Eksterne links 

Officielt website 
Officiel billedserie offentliggjort på Flickr af fundet
 National Geographic, Staffordshire Gold Hoard, November 2011 

Englands historie
Arkæologiske fund fra Storbritannien
Staffordshire
Genstande i guld
Depotfund
Salamancaerklæringen

Salamanca-erklæringen er en principerklæring, der fokuserer på børns ret til uddannelse uanset handicap. 

I 1994 mødtes ca. 300 repræsentanter fra 92 lande og 25 internationale organisationer i Salamanca, Spanien, her vedtog man principerklæring kendt som Salamanca-erklæringen. Det centrale i dette dokument er princippet om, at alle børn også dem med særlige behov har ret til uddannelse på lige fod med andre børn. 
I erklæringen påpeges det, at den inkluderende tilgang er det mest effektive redskab, for at kunne skabe de bedste læringsmiljøer og dermed muliggøre at barnet kan fortsætte med sin uddannelse. Der er tale om et dokument, der har stor indflydelse på skolepolitikken i mange lande.

Den danske folkeskolelov af 1993 bygger på intentionerne om den inklusive skole – eller som man hyppigere siger på dansk «en skole for alle»

Eksterne kilder og henvisninger
Salamanca Erklæringen og Handlingsprogrammet for Specialundervisning 
Internationale organisationer
Handikap
Den lille prins

Den lille prins () er et eventyr skrevet på fransk af forfatteren Antoine de Saint-Exupéry i 1943.

Bogen er oversat til omkring 300 forskellige sprog og dialekter. Og med mere end to millioner solgte eksemplarer årligt er den en af de mest solgte bøger overhovedet.

Handling 
Eventyrets fortæller nødlander med sit fly i Sahara-ørkenen og møder her en dreng eller ung mand, som han omtaler som "den lille prins". Den lille prins fortæller om sit liv, herunder livet på sin lille hjemplanet, hvor han som ung fik tiden til at gå med at rense planetens små vulkaner og holde jorden fri for baobabtræer.

Referencer

Eksterne henvisninger

Se også 
 Det 20. århundredes 100 bøger ifølge Le Monde
 (2578) Saint-Exupéry - asteroide
 (46610) Bésixdouze - asteroide
 B612 Foundation

Litteratur i 1943
Litteratur fra Frankrig
Noveller
Børnebøger
Værker om meningen med livet
Albanerbjergene

Albanerbjergene (italiensk: Colli Albani) er et bjergområde 20 km sydøst for den italienske hovedstad Rom og 24 km nord for Anzio. Højeste punkt i bjergkæden er Monte Cavo med 956 moh. Området har flere oldtidsminder. Nemisøen og Albanosøen ligger i to indstyrtede kratere. 

Byer og landsbyer i Albanerbjergene er kendt under navnet Castelli Romani, og består af:
Albano Laziale
Ariccia
Castel Gandolfo
Colonna
Frascati
Genzano di Roma
Grottaferrata
Lanuvio
Lariano
Marino
Monte Porzio Catone
Monte Compatri 
Nemi
Rocca Priora
Rocca di Papa
Velletri

Bjergkæder i Italien
Wave Star

Wave Star er en bølgemaskine fra 2000 etableret af brødrene Niels Arpe Hansen og Keld Hansen som går ud på at omdanne bølgernes bevægelse til energi. Konceptet blev patenteret tilbage i begyndelsesåret. I 2001 blev maskinen dengang kaldet Tusindben bygget af brødrene i en 1:40 udgave og herefter testet på Aalborg Universitet. Maskinen var kun lokalt kendt i de danske bølgeenergikredse. I 2003 viste brødrene Mads-Clausen interesse for maskinen som de herefter købte rettighederne til. Årene herefter blev en ny 1:40 maskine testet på Aalborg Universitet hvor man forsøgte at efterligne Nordsøens bølger i et stort bassin. Der blev lavet mere end 1.300 test med forskellige flydere, bølgehøjder og bølgetyper. 

I år 2006 stod Wave Star klar med en 1:10 udgave af deres maskine som blev udsat i Nissum Bredning der er et testcenter for forskellige bølgemaskinekoncepter. Denne maskine blev i november 2011 nedtaget efter endt afprøvning med mere end 15.000 drifttimer. 

I år 2009 stod Wave Star klar med en skala 1:2 maskine der denne gang bestod af 2 flydere. Maskinen der er i halv skala vil med 20 flydere forventes at producere 600kW.

Konceptet 
Wave Star består af 20 flydere som er fordelt ligeligt på hver side af en hovedstruktur. Hver flyder bevæger sig op og ned med bølgerne. Hver gang bølgerne løfter en flyder op bliver der produceret energi via et hydraulik stempel der driver en hydraulikpumpe og en elektrisk generator. På den nedadgående bevægelse af bølgen bliver der også produceret energi via en tovejs hydraulik stempel. Ved at have de mange flydere efter hinanden kan man samle energi fra den samme bølge flere gange.

Udviklingsforløbet 
Tusindben blev den første maskine kaldt, på grund af de mange arme, et navn som de færreste i dag kender til. Maskinen kan stadig ses i dag og er til dagligt placeret hos Poul la Cour Museet ved Askov.

 2001: Tusindben skala 1:40 afprøves i bassin på Aalborg Universitet. 
 2003-2005: Skala 1:40 maskine til afprøvning i bassin på Aalborg Universitet.
 2006-2011: Skala 1:10 maskine placeret i Nissum Bredning, denne maskine havde flydere på 1 diameters størrelse og var funktionsdygtig i mere end 15,000 drifttimer. I denne tid blev den udsat for adskillige storme og frost der gav is-flager langs kysten.
 2009-2013: Skala 1:2 maskine der består af 2 flydere hver på 55kW bliver opsat til at leverer strøm til elnettet ud for havnen i Hanstholm ved testcenter DanWEC. En maskine der med alle 20 flydere er beregnet til at kunne levere en effekt på 600kW. Blev flyttet ind i Hanstholm havn pga. den planlagte havneudvidelse.
 2016?: Der planlægges en ny model med flydere i højstyrkebeton, der er 4 meter høje, og 6 meter i diameter. Denne model skal efter planen stå ud for Hvide Sande.

En kommende WaveStar maskine i fuld skala forventes at blive med en effekt på 6MW.

 .

Eksterne henvisninger 
 WaveStar A/S hjemmeside.
 Nordisk folkecenter for vedvarende energi

Noter 

Bølgeenergi i Danmark
Bølgekraftværker
Scottish Cup 1879-80

Scottish Football Association Challenge Cup 1879-80 var den syvende udgave af Scottish Football Association Challenge Cup, nutildags bedre kendt som Scottish Cup. De første kampe blev spillet den 6. september 1879, og finalen blev afviklet den 21. februar 1880, hvor Queen's Park FC vandt 3-0 over Thornliebank FC og dermed sikrede sig sin fjerde triumf i Scottish Cup.

Resultater

Første runde

Anden runde

Tredje runde

Fjerde runde

Ottendedelsfinaler 

På grund af det ulige antal hold var Third Lanark Rifle Volunteers oversidder i ottendedelsfinalerne og gik dermed videre til kvartfinalerne uden kamp.

Kvartfinaler 

På grund af det ulige antal hold var Queen's Park FC oversidder i kvartfinalerne og gik dermed videre til semifinalen uden kamp.

Semifinaler

Finale

Kilder / eksterne henvisninger 
 London Hearts Supporters Club – Scottish Cup Results for 1879-80 
 IFFHS: Scottish Cup 1879–80 
 Scottish FA – Scottish Cup Final Archive – 1879/80

Noter 

Sæsoner i Scottish Cup
Fodbold i 1879
Fodbold i 1880
Apsjeronhalvøen

Apsjeronhalvøen (aserbajdsjansk Abşeron yarımadası) er en region i Aserbajdsjan. Baku, den største og mest folkerige by i landet, og storbyområdet omkring byen med forstæderne Sumqayit og Khirdalan ligger på halvøen.

Der er tre distrikter på halvøen. To af disse er urbane (Baku og Sumqayit), og en (Apsjeron rajon), er et forstadsdistrikt i Apsjeronområdet.

Halvøen strækker sig 60 km østover og ud i Kaspiske Hav og er 30 km på det bredeste sted. Selv om den teknisk set er den østligste forlængelse af Kaukasus, er landskabet kun svagt kuperet, og består hovedsagelig af en svagt kuperet slette som ender i en lang sandtange kaldet Shah Dili, og som i dag er en del af Apsjeron Nationalpark. På denne del af halvøen findes der mange kløfter og flere saltsøer.

Økonomi 
Den første petroleumsproduktion i verden fandt sted på Apsjeronhalvøen fra 1870'erne. Meget af landskabet er præget af rustne boretårne. Trods de seriøse miljø- og forureningsproblemer, så er Apsjeron kendt for blomster, havebrug, morbær og figner. På nordsiden af halvøen findes der lange sandstrande som er populære lokale turistattraktioner.

Eksterne henvisninger 
 Aserbajdsjans geografi
 Apsjerons historie
 Kort dokumentar om forurening fra kemisk industri og olieindustrien på halvøen 

Halvøer i Europa
Aserbajdsjans geografi
Bakus geografi
Asyut (guvernement)

Asyut (arabisk: اسيوط ) er et guvernement i den sydlige del af Egypten som ligger langs en strækning af Nilen. Det har en befolkning på 3.701.392 og et areal på 1.552 km2; hovedstaden er Asyut, og andre større byer er Abu Tij og Manfalut.

I området ligger et gravfelt fra det gamle Egypten ved landsbyen Meir, og i klosteret i Durunka er et pilgrimssted for mange koptere.

Eksterne kilder og henvisninger 

Egyptens guvernementer
Ejnar Nielsen

Einar (Ejnar) August Nielsen (9. juli 1872 i København – 21. juli 1956 i Hellerup) var en dansk maler. Ejnar Nielsen blev uddannet som malersvend i 1892 på Københavns Tekniske Skole hos Holger Grønvold, på Kunstakademiet i København hos Adolph Kittendorff, Frederik Vermehren 1889-93 og på Zahrtmanns malerskole 1895-96.

Ejnar Nielsens besøg i Gjern i 1894 fik afgørende betydning for hans kunst. Under gentagne ophold i byen gjorde Nielsen gjernborgernes liv til en del af hans motivkreds. Nielsen var yderst selvkritisk og destruerede flere af sine billeder, bl.a. en fremstilling af Ijob (1914).

Den udendørs mosaikudsmykning i hvælvet under Den ny Scene, Stærekassen, fra (1932-38) indeholder motiver af berømte danske mænd og folk, der arbejder, mens de lytter til radioen, bygningen husede oprindelig Statsradiofonien. Udsmykningen forårsagede efter indvielsen en heftig polemik i pressen.

Han er begravet på Bispebjerg Kirkegård.

Hæder 
Akademiets stipendium 1899, 1903, 1908-09
bronzemedalje, Exposition Universelle (1900)
Den Raben-Levetzauske Fond, 1901
De Bielkeske Legater 1902 
Den Hielmstierne-Rosencroneske Stiftelse, 1902
Eckersberg Medaillen, 1908
Thorvaldsen Medaillen, 1913
Eibeschütz' Præmie, 1914
Det anckerske Legat, 1916
Alfred Benzons Fond, 1930
Frans Schwartz, 1930-38

Eksterne henvisninger

Reference 

Malere fra Danmark
Modtagere af Eckersberg Medaillen
Personer fra København
Danskere i 1800-tallet
Danskere i 1900-tallet
Personer i Kraks Blå Bog (afdøde)
Personer i Dansk Biografisk Leksikon
Ansatte ved Det Kongelige Danske Kunstakademi
Modtagere af Thorvaldsen Medaillen
Henrik Mortensen

Henrik Ejegod Mortensen (født 12. februar 1968) er en tidligere dansk professionel fodboldspiller.

Henrik Mortensen regnedes i 1980erne som et af de største talenter, dansk fodbold nogensinde havde set. Allerede som 15-årig i 1983 debuterede Henrik Mortensen på det danske U/17-landshold. Et år senere fik han debut på AGF's førstehold, scorede otte mål i 12 kampe, vandt sølv med AGF i den danske 1. division og blev kåret som Årets fund i dansk fodbold 1984 samt Årets Fund i dansk idræt 1984. I 1985 blev han solgt til den belgiske storklub RSC Anderlecht og blev i september 1985 den yngste dansker nogensinde til at få debut i en udenlandsk klub . Med 17 år og 7 måneder var Henrik Mortensen fire måneder yngre end Christian Eriksen, da denne i januar 2010 debuterede på Ajax Amsterdams bedste hold .

Flere skader ødelagde dog hurtigt Henrik Mortensens ophold i Belgien. Han nåede derfor kun seks kampe i sin første sæson, hvor Anderlecht vandt det belgiske mesterskab. De efterfølgende to sæsoner spillede Henrik Mortensen kun en enkelt pokalkamp, dels pga. skader.

I foråret 1988 blev Henrik Mortensen købt tilbage af AGF og var med til at vinde den danske pokalturnering efter sejr på 2-1 over Brøndby IF. Året efter blev Henrik Mortensen købt af den engelske 1. divisionsklub Norwich City for 350.000 pund. I 1991 blev Henrik Mortensen igen ramt af en alvorlig skade og måtte som 23-årig indstille karrieren efter at være erklæret fodboldinvalid.

Tilbage i Danmark begyndte Henrik Mortensen dog at spille fodbold igen og fik en aftale med AGF. I april 1993 tørnede han ud for AGF i sin første fodboldkamp i mere end to år. I 1996 vandt han den danske pokalturnering for anden gang. Og endnu engang med sejr over Brøndby i finalen. Henrik Mortensen spillede syv samt
i AGF, før han stoppede i 1999.

Noter

Kilder 
 Ex-canaries.co.uk
 Karriere statistik
 Superstats.dk

Eksterne henvisninger 
 

Fodboldspillere fra Danmark
Fodboldspillere fra AGF
Personer fra Odder
Årets fund i dansk idræt
Hafferlaf

En Hafferlaf eller Hafferlaffen er navnet på en fiktiv elefant i den engelske forfatter A. A. Milnes børnebøger om Peter Plys. Hafferlaffen bliver nævnt, men vises aldrig, i bøgerne Peter Plys (Winnie-the-Pooh 1926) og  Peter Plys og hans Venner (The House at Pooh Corner  1928). Fysisk, ligner de elefanter, Shepards illustrationer viser en indisk elefant.  

Hafferlaffen blev efterfølgende introduceret som en karakter i tegnefilmsserien Nye eventyr med Peter Plys fra 1988-91 og i tegnefilmene Peter Plys og Hafferlaffen og Plys' Hafferlaf Halloween fra 2005.

Hafferlaffens fulde navn er Hefrik Trutter Brombær Hafferlaf den 4.

Elefanter
Peter Plys-figurer
Christian Jensen (journalist, født 1972)

Christian Jensen (født 3. juni 1972, Grindsted) er en dansk journalist og redaktør.

Han var ansvarshavende chefredaktør på Dagbladet Information fra 2010 til 2016, hvor han skiftede til stillingen som ansvarshavende chefredaktør på Politiken.

Han er uddannet journalist fra Danmarks Journalisthøjskole i 1999 med praktikophold på Morgenavisen Jyllands-Posten. Inden ansættelsen på Information var han journalist, redaktør og medlem af chefredaktionen på Berlingske.

Referencer 

Chefredaktører fra Danmark
Journalister ved Dagbladet Information
Personer i Kraks Blå Bog
Loppemarked

Loppemarked (tysk Flohmarkt eller fransk marché aux puces – loppemarked, loppetorv) er et marked, hvor der handles brugte varer ofte til billige priser. De udbudte genstande kan være være opkøbt eller indsamlet til formålet, eller kan udbydes til salg af private, der vil af med genstandene. Loppemarkeder arrangeres ofte af en forening, en velgørende organisation eller private sælgere. Navnet hentyder til, at der sælges af gammelt tøj fyldt med lopper.

I de fleste større byer i Danmark afholdes der jævnligt loppemarkeder, hvor private på forhånd kan kan købe en stadeplads. I København er Efterårsmarkedet på Bellahøj (der tidligere hed Bellahøj Kræmmermarked) blandt de større loppemarkeder.

Galleri

Se også 
 Garagesalg
 Genbrugsbutik
 Loppesupermarked

Reference

Eksterne henvisninger 

Detailhandel
Genbrug
Lundy

Lundy er en ø ved England og den største i Bristolkanalen. Øen ligger 19 km ud for kysten af Devon. Øen er 5 km lang og 1 km bred. Et havvarslingsområde i Storbritannien er opkaldt efter øen.

I 2007 var der 28 fastboende på øen. Blandt dem en opsynsmand, en øbestyrer og bønder, samt ansatte ved en pub. De fleste bor i og omkring landsbyen Marisco syd på øen. De fleste besøgende er på dagsture på øen.

I en læserundersøgelse i Radio Times i 2005 blev Lundy kåret til det tiende mest fantastiske underværk i Storbritannien. Hele øen har status som Site of Special Scientific Interest (sted af særskilt videnskabelig interesse), og blev det første marine naturreservat i England samt den første marine beskyttelseszone, noget som kom af det unikke dyre- og planteliv på øen. Øen er styret af Landmark Trust på vegne af National Trust.

Se også 
 National Trusts ejendomme i England

Referencer

Eksterne henvisninger

 Officielle hjemmeside
 Lundy Field Society
 Lundy Birds 
 Webkamera 

Devon
Øer i England
De Britiske Øer
Operation Inmate

Operation Inmate var et bombardement af japanske baser på Truk i Carolinerne under i Stillehavskrigen i 2. verdenskrig. Operationen blev udført fra den 12. til den 16. juni 1945. På dette tidspunkt i krigen, var kystbombardementer en højtudviklet teknik.

Australske og newzealandske skibe lukkede sammen med amerikanske luftangreb den japanske flybase på øen indtil slutningen af krigen.
Bombarderingsstyrken bestod af Task Group 111.2, en afdeling fra Task Force 57. Task Group 111.2 bestod af fire kampgrupper ():
Task Unit 1
HMS Implacable
  
Task Unit 2
HMS Ruler
HMS Termagant

Task Unit 5 (senere Task unit 3)
HMS Swiftsure
HMS Newfoundland
HMCS Uganda
HMNZS Achilles

Task Unit 15
HMS Teazer
HMS Tenacious
HMS Terpsichore
HMS Troubridge

Kilder/referencer 
http://wow.naval-history.net/xGM-Chrono-10DD-57T-Terpischore.htm 

Inmate
Steep Holm

Steep Holm er en engelsk ø i Bristolkanalen. Administrativt tilhører den grevskabet Somerset. Øen er ikke beboet, og er beskyttet som naturreservat og Site of Special Scientific Interest (sted af speciel videnskabelig interesse).

Den virker som vind- og bølgefanger, og giver derfor roligere forhold i den indre del af fjorden end hvad som ellers ville have været tilfældet.

Lige i nærheden ligger øen Flat Holm, som er en del af Wales.

Navneleddet "holm" er af nordisk oprindelse, med samme betydning som holme. "Steep" (betyder "stejl") er en beskrivelse som må ses i forhold til Flat Holm, den flade holm.

Øer i England
De Britiske Øer